
STUEFUGLENE 


41. ÅRGANG FEBRUAR 1966 


NR. 5 


Opdræt af Kinesisk Nattergal. 

Almindelig solfugl ~ Leiothrix lutea (SCOP.) 

Engelsk: Red-billed Leiothrix, Red-billed Hill-Tit, Pekin Robin, Chinese 
Hill-Tit, Yellow-bellied Leiothrix, Pekin Nightingale. Tysk: Sonnenvogel, 
Golddrosselmeise, Peking-Nachtigal. Fransk: Rossignol du Japon. Indisk 
navn: Rapchil-pho. 

Ja, kært barn har mange navne og den kinesiske nattergal - som dens 
mest populære navn er herhjemme - danner ingen undtagelse fra denne 
regel. Navnlig i de engelsktalende lande har denne yndige fugl fået et 
utal af navne og det er heller ikke så mærkeligt, for solfuglen kan sim¬ 



pelthen ikke undgå at blive populær, når den behandles rigtigt. Den er 
da livlig, bliver let fortrolig eller helt tam, den er smuk og som insekt¬ 
æder en udmærket begynderfugl, der ikke er helt umulig at få til at 
yngle. Den holdes da også overalt, hvor der i det hele taget holdes bur- 
eller volierefugle fra troperne og ikke mindst i sine hjemegne og er vel 
en af de mest yndede insektædende stuefugle. 

Fuglen må dog betegnes som både frugt-, insekt- og frøædende, idet 
den fortærer alle tre slags foder og den kan ikke nøjes med kun at få 
frugt eller insekter eller frøfoder, den bør have alle slags for at kunne 
bevare sine smukke farver og være i god kondition under beskyttede 
forhold. 

Af frugt kan man f. eks. give den æble, pære, appelsin, banan, vindrue, 
bær efter årstiden og af insekter f. eks. melorme, myrepupper, edder¬ 
kopper, biller, ørentviste, markinsekter, bananfluer, myg, små natsvær¬ 
mere o. s. v. og af frø tager den både hirse, kanariefrø, rybs, knust 
hampefrø og lignende småkornet frø. Naturligvis behøver den ikke alt 
dette samtidigt, men der er altså nok at vælge imellem, når man vil 
give den en alsidig og varieret kost, og det bliver alligevel temmelig en¬ 
sidigt i forhold til, hvad denne fugl selv kan skaffe sig i den fri natur. 
Fuglen har en fordøjelse, der er en mellemting mellem frø og insektæ¬ 
dende fugles, så selv om den sluger alle frøkorn hele - også uden at af¬ 
skalle dem - får den nogen næring af dette foder, hvilket de deciderede 
insektædere ikke gør. 

Af udseende er solfuglen olivengrønlig på oversiden, dens isse og nak¬ 
ke er mere gullige, tøjlerne og en øjenstribe er gullighvide og den har 
en ret bred mørkgrå skægstribe. Struben er lysende gullig og denne far¬ 
ve toner over i det helt orangerøde bryst, kropsidel ne er grå og resten 
af kroppens underside er mat gullig. Vingerne har samme farve som 
ryggen, men håndsvingfjerene har flere farver. Yderst er de sorte med 
gule kantsømme, fortil er de orangerøde, men 4. og 5. håndsvingfjer 
har blå kant og fortil en orangegul plet. Halen er kløftet, fj^rene er 
brungrå med glansfulde blå yderfaner og hannen har en lys haiu. 
stribe. Næbbet er koralrødt, øjnene brune og benene gulbrune. 

Totallængden er ca. 15 cm, vingerne er middellange, ca. 7 cm og halen 
omkring 6 cm lang. 

Hunnen ligner hannen meget og når begge fugle i et par er i god kon¬ 
dition, er den største forskel i deres udseende den, at hannens fjerdragt 
overalt har en livligere gullig farvetone, som mangler hos hunnen, samt 
at det som regel kun er hannen, der har den lyse haletværstribe. 

Solfuglen har hjemme i det sydlige Kinas bjerglandskaber og derfra 
vestpå ind i Himalayabjergene. Nord for Burma og i det nordlige Indi¬ 
en repræsenteres den af en underart, som afviger ved at mangle den 
orangefarvede plet på 4. og 5. håndsvingfjer. Denne underarts navn er 
Leiothrix lutea calipyga. 

Om solfuglens liv i fangenskab skal her blot fremhæves, at selv om 
man undertiden hører, at to eller flere par er holdt sammen og har kun¬ 
net enes i samme rum, så indebærer noget sådant altid en stor risiko. 
Kommer blot et af parrene i ynglekondition, vil hannerne uvægerligt på 
et eller andet tidspunkt falde over hinanden og i løbet af kort tid vil 
der da højst være een levende han tilbage, og den er måske endda ret 
medtaget. Endvidere må man være forberedt på, at et par solfugle i en 
samling af småfugle i løbet af et nu kan bringe hele selskabet i rummet 
i oprør, hvis de bliver forskrækkede eller irriterede, ja, undertiden sker 
dette endda uden påviselig grund og da vil ethvert af de ynglende par 
være udsat for at få opdrættet ødelagt. Man bør derfor altid holde sol¬ 
fugle parvis og i separate rum. 

Og her følger den modtagne opdrætsberetning: 

Da jeg i 1963 opdrættede 4 unger af mine solfugle (2x2 unger), reg¬ 
nede jeg med, at året 1964 også nok skulle give et resultat, men det blev 
en skuffelse og skylden var vel nok min egen. 

I vinteren 1963-64 gik mine fugle i en fuglestue i et udhus, hvor både 
træk (trods tætning på alle tænkelige måder) og fugt huserede og skønt 
jeg varmede op så godt jeg kunne med elektriske varmeovne, var der 
for store temperatursvingninger. 

Jeg fodrede også så godt, som det var mig muligt, men alligevel så 
det ud til, at mine fugle blev dårligere og dårligere. Jeg havde dengang 
dog ikke andre steder at anbringe fuglene, så jeg var glad den dag, da 
jeg kunne slippe dem ud i friluftsvoliereme, men da så de også mildest 
talt dårlige ud. 

Efter en måneds tids forløb rettede de sig ganske vist meget, men 
yngleresul ta terne udeblev, så det har altså stor betydning, at fuglene 
ikke blot bringes i kondition, men at de stadig holdes i kondition hele 
vinteren igennem. Det var jeg ganske vist nogenlunde klar over, men 
jeg havde ikke mulighed for at føre det ud i praksis i den sæson. 



Da fuglene var kommet ud, gik jeg i gang med at lave en ny fuglestue 
med centralvarme, lysstofrør og gennemisoleret på alle måder og efter 
forskellige fuglefolks udtalelser at dømme, lykkedes det også at opnå et 
helt pænt resultat. Der gik så alle mine fugle hele vinteren 1964-65 på ca. 
20" C. om dagen og ca. 16 om natten og desuden fik de det bedste og 
mest alsidige foder, som det var mig muligt at skaffe, samt en så god 
pasning som overhovedet muligt. 

Og så blev det sommer. Nu skulle det vise sig, om mine anstrengelser 
ville bære frugt. 

Efter at have været i frilufts voliere i cirka 14 dage, begyndte solfug¬ 
lene at bygge i en solsortrede, som jeg havde hængt ind til dem, 3 hvide 



æg, lidt større end kanarieæg blev lagt og - dagen efter hældt ud igen. 
14 dage gik, så var der atter 3 æg, men også disse blev smidt ud. Atter 
gik der 14 dage, så var der 3 æg igen, men for tredie gang gentog det 
samme sig, jeg fandt æggene på bunden af volieren og efter hvert kuld 
æg blev der bygget en ny rede. Hvad var grunden? For stærk drift? Ja, 
jeg kunne ikke tænke mig andet, end at de havde levet for godt og måt¬ 
te sættes på ration, så nu blev melorme, myreæg og diverse andre læk¬ 
kerier taget fra dem. 

Efter 14 dages forløb var der for fjerde gang 3 æg i reden, og da viste 
det sig, at jeg havde skønnet rigtigt, for nu begyndte de at ruge og både 
han og hun ruger hos solfuglene. Efter 8 dages rugning, lukkede jeg op 
for volieren, så fuglene kunne flyve ud i haven og selv lære at finde fo¬ 
der til deres unger, og efter 12 dages rugning lå der 2 unger i reden. Da¬ 
gen efter var der 3 unger og begge forældrene madede ungerne. De 
havde hurtigt lært at finde ud og ind gennem det lille hul i gitteret, de 
passede først æggene og derefter ungerne godt og hannen var så tam, at 
han gik på hånden, når jeg kom med melormene, som de nu igen fik 
som tilskud til det, som de selv fandt i naturen. 

I 4 dage gik alting godt, men den femte morgen efter at jeg havde 
set ungerne i reden, fandt jeg solfuglehannen død i vor enti Han 
havde i sin iver efter at finde edderkopper og fluer, vovet sig ind i vor 
garage og derfra var han kommet ind i entreen, hvor vor store schæfer¬ 
hund sover, og de to kunne ikke sammen. 

Hunden var gået af med sejren og fik bagefter store smæk, men hvad 
nu med solfuglehunnen og ungerne nede i haven? - Den første dag kald¬ 
te hun meget på sin mage, men da han ikke viste sig, madede hun tro¬ 
ligt videre, og 12 dage efter at de var født, sad der 2 store fuldfjerede 
unger på pinden. Den tredie var en lille efternøler, som jeg fandt død 
den næste morgen. 

Jeg lod hunnen flyve frit ud i yderligere seks dage, men lukkede hen¬ 
de så inde i volieren, hvor hun upåklageligt madede ungerne med myrer 
med vinger, melorme og frugt. Også myrerne måtte jeg for størstedelen 
skaffe hende, men det lykkedes altså, og ungerne er nu ca. halvanden 
måned gamle og kan klare sig selv. Den ene af dem sidder nu og små- 
synger, så det er tydeligt en han og det samme er tilfældet både med en 
tonkibylbyl-unge og en brillef ugle-unge, der begge er omtrent på samme 
alder. 

Nu ville jeg blot gerne vide, om andre fugleliebhavere har gjort sam¬ 
me erfaring, at unge fugle lige inden de fælder første gang, røber deres 
køn? 

Og lige et spørgsmål til: er kinesisk nattergal en sangtimalie i lighed 
med sølvøret solfugl, der ofte benævnes som sølvøret sangtimalie - for 
ordet solfugl er vel ikke det rigtige i forbindelse med den sølvørede? 

(sign.) Arne Jensen , Tingtved 

På det første af disse spørgsmål håber vi, at flere liebhavere vil svare 
og som bidrag til besvarelse kan det siges, at f. eks. gouldsamadipe-un- 


ger også giver deres køn til kende i visse tilfælde. Han-ungerne begyn¬ 
der netop at synge på et meget tidligt tidspunkt inden første fældning 
og det forekommer endda, at de også begynder deres hoppende dans 
inden de har den mindste antydning af begyndende udfarvning. 

Til det andet spørgsmål kan siges, at både den almindelige og den 
sølvørede såvel som den blåvingede solfugl hører til timalieme (Timali- 
idae). Familien timalier hører til underordenen sangfugle (Passeres). 
Man kan altså godt kalde solfuglene for sangtimalier, men blandt fugle¬ 
liebhavere er der næppe nogen fornuftig grund til at kalde dem det. 
Kinesisk nattergal eller den almindelige solfugl, sølvøret solfugl og blå¬ 
vinget solfugl er da gode og fra gammel tid kendte betegnelser, dem ta¬ 
ger man ikke fejl af og hvorfor så indføre nye navne på fugle, som er 
godt kendt under disse betegnelser. Avn . 


Arvelighedslære - Genetik V. 

Andre former for dominans. 

Undertiden er det ikke muligt at forudse, hvilke af et individs egen¬ 
skaber, der nedarves dominant eller recessivt. Bl. a. kan recessive egen¬ 
skaber dukke op efter tilsyneladende at have været forsvundet i en eller 
flere generationer, og man kender også tilfælde af skiftende dominans, 
så et gen, der før har været dominant, skifter til at blive recessivt, eller 
omvendt. 

Et og samme gen kan også variere på den måde, at det hos en race er 
dominant, men bliver recessivt hos samme race, når en anden race ind- 
krydses. Det kendes bl. a. hos visse hønseracer og ytrer sig f. eks. så¬ 
ledes, at når man krydser hvide italienerhøns med sorte hønseracer, 
bliver F 1-generationen hvid, og F 2-generationen spalter ud i 3 hvide og 
1 sort. Krydser man derimod hvide silkehøns med sorte racer, bliver 
F 1 sort og F 2 spalter ud i 3 sorte og 1 hvid. - Hos sorte høns er det 
sorte gen altså dominant overfor det hvide gen hos silkehøns, men re¬ 
cessivt overfor det hvide gen hos italienerhøns. 

Et gen kan således påvirkes af andre gener, og andre tidligere ufor¬ 
klarlige arveforhold er nu forlængst konstateret som forårsaget af, at 
nye gener ved indkrydsning kommer til stede og påvirker de hidtil hos 
individet værende gener således, at et eller flere af disse bliver domi¬ 
nante i stedet for recessive, eller omvendt. 

Endvidere kender man flere tilfælde, hvor individets køn spiller en 
rolle for et gens dominans eller recessivitet. Dette kaldes kønsinflueret 
dominans og består i, at et og samme gen kan være dominant hos han¬ 
nen og recessivt hos hunnen af samme art. Et interessant eksempel på 
kønsinflueret dominans har man således hos mennesket, idet visse for¬ 
mer for skaldethed skyldes dette forhold. Genet for skaldethed er i 
disse tilfælde dominant hos mænd, men recessivt hos kvinder, så kvin¬ 
der bliver derfor ikke skaldede, medmindre de får et skaldetheds-gen 
både fra deres fader og fra deres moder, hvilket sidste skal være tem- 

melig sjældent. En sådan »tyndhåret« kvinde behøver derfor hverken at 
have haft en skaldet moder eller at få skaldede døtre. 

Man kender også mange gener med en fleresidig virkning, man kalder 
dem gener med pleiotrop virkning , og denne har ofte til følge, at indi¬ 
vider med flere recessive gener bliver svagere, mindre vitale, eller min¬ 
dre levedygtige, hvorimod individer med mange dominante gener ikke 
synes at blive påvirket således. Undertiden vil den pleiotrope virkning 
være af en sådan art, at den dels påvirker et eller andet af et individs 
ydre form og dels et eller flere af individets indre organer. 

Det er f. eks. tilfældet af de såkaldte letalgener , dødelighedsgcneme, 
som forårsager individets død enten i ægget eller straks efter fødselen, 
når bestemte gener er til stede. 

Dette gør sig f. eks. gældende for toppet og glathovedet kanarie. Ge¬ 
net for top er dominant (T) og for glathoved recessivt (t) og som det 
vises på hosstående skitse, vil et individ, som får det dominante gen 
både fra faderen og moderen, ikke kunne leve. 


PI- /top / x /top / 
Tt Tt 


P 2 - /dør/ /top/ /top/ /top/ 

TT Tt Tt tt 

Letalvirkning af top-gener 

Som et andet eksempel kan nævnes, at sorte mus har et dominant gen 
for gullig hårfarve (G), medens genet for sort pelsfarve er recessivt (g). 
Konstant nedarvende gule mus kendes ikke, fordi det dominante gen 
virker dræbende i dobbelt portion. Får en mus letalgenet G både fra fa¬ 
der og moder, bliver den aldrig født, skønt mus med de heterozygotiske 
Gg-gener er fuldt levedygtige og næsten lige så vitale, som de sorte mus. 

Flere interessante arveforhold kunne fremføres, men de af dem, som 
har interesse for fuglefolk, vil vi evt. komme ind på senere. 

MUTATIONER. 

Mutation kommer af det latinske ord »muta«, der betyder »Skift«. 

Mutationer opstår spontant i naturen, men de kan også fremkaldes 
kunstigt ved bestråling eller ad kemisk vej m. m., om årsagerne til de 
spontane mutationer ved man meget lidt. 

Det kan dog fastslås, at ethvert gen som en grundegenskab har evnen 
til at mutere, så antallet og arten af mutationer er meget stort. 

Mutationer er også den væsentligste årsag til de forandringer, som i 
tidernes løb er opstået hos arter og slægter og har gjort disse forskel¬ 
lige i udvikling, udseende og væremåde. Mutationer kan opstå på alle 
stadier af organismernes livsvej og kan snart sagt bevirke en hviiken- 
somhelst forandring hos individerne. 














I celler med allele gener muterer kun det ene gen og nogle mutationer 
dominerer over normal typen - eller rigtigere over udgangs typen, men 
andre mutationer nedarves recessivt. Mutationer, som forandrer et do¬ 
minant arveanlæg til et recessivt, sker hyppigere end det modsatte, men 
et mutant-gen kan undertiden mutere tilbage og blive som før, hvilket 
dog sker sjældent. 

Mutationer i kropceller kan kun bestå, når de er dominante og indi¬ 
videt vil da blive en blanding af muteret og ikke muteret væv, men jo 
tidligere i individets tilværelse en mutation opstår i kropcelleme, desto 
mere vil det forandrede væv blive udbredt, dog kan mutationer i krop- 
cellerne kun nedarves, hvis det muterede væv indgår i de celler, som 
danner kønscellerne. 

Mutationer i selve kønscellernes kromosomer eller gener kan forår¬ 
sage de største forandringer hos et individ. Selve kønnet kan forandres, 
så en han bliver til en hun eller omvendt, hvilket da skyldes en muta¬ 
tion T selve kønskromosomer i kønscellen. Indre eller ydre organer kan 
blive til andre organer, eller blot ændre form. Undertiden forandres ev¬ 
ner eller karakter, til andre tider ændres individets reaktioner overfor 
lys eller andre forhold og i nogle tilfælde forandres individets levealder 
konstant. Mutationer kan også bevirke, at et individs vækst sker lang¬ 
sommere eller hurtigere, eller at en fugls normale antal af lagte æg for¬ 
andres til et højere eller lavere antal. Mutationer i indre organer bevir¬ 
ker ofte, at også ydre organer forandres, f. eks. vil en forandring af cel¬ 
ler i hjernen kunne bevirke ændringer i øjets form. 

Mange mutationer består dog kun i ganske små forandringer, men 
nogle kan virke dræbende på individet. Når mutationer bevirker, at nog¬ 
le kromosomers antal fordobles, kan der opstå kæmpevækst, hvilket bl. 
a. er kendt hos nogle plantearter og der eksperimenteres iøvrigt med 
dette med det formål, at fremkalde større, mere næringsrige eller på an¬ 
den måde fordelagtigere sorter af korn, frugt o. s. v. 

Om mutationers hyppighed hos de enkelte individer er det vanskeligt 
at konstatere noget med sikkerhed, skønt man har undersøgt millioner 
af mutationer og deres følger, men beregninger viser, at et recessivt nor¬ 
malgen skal kunne eksistere i 690.000 år uden at mutere til at blive et 
recessivt gen for dværgvækst. Skønt studiet af mutationer har givet 
arvelighedsforskningen et ret stort kendskab til genernes placering i 
kromosomerne og til, hvilke arveanlæg, funktioner og forhold mange af 
de enkelte gener styrer og kontrollerer, er der dog meget langt igen, før 
man når til klarhed over mange afgørende ting vedrørende arveligheds¬ 
forhold. 

Vi må imidlertid vedrørende arvelighedsforhold hos fugle se på endnu 
flere af de kendte og mest udforskede ting og vil nu forsøge at få den 
rette forsåelse af begreberne 

GENOTYPE (Anlægspræg) og FÆNOTYPE (Fremtoningspræg). 

Et individs udseende m. h. t. form, størrelse, holdning, farve, fjerdragt 

o. s. v. men også andre ting, der direkte kan iagttages, som f. eks. fug¬ 
lens fordragelighed, frygtsomhed, evner for at synge eller fløjte, dens 
tilbøjelighed for visse ting (foder, bad m. m.), dens modtagelighed for 
opdragelse til fortrolighed og meget andet, kan alle være enten et resul¬ 
tat af arv, altså fuglens geners virksomhed, eller være fremkaldt af ydre 
påvirkning, altså det milieu fuglen lever i, eller en kombination af arv 
og milieu. 

Skyldes egenskaberne arv, siges de at udgøre individets genotype 
(dets anlægpræg), men skyldes egenskaberne ydre påvirkning, altså ind¬ 
flydelse fra individets milieu, siges de at udgøre individets fænotype 
(dets fremtoningspræg). 

Genotypen kan ikke direkte iagttages eller ses på individet, så i begge 
tilfælde er det altså fænotypen, fremtoningspræget, man ser; men da 
også kombinationen af arv og milieu kommer til udtryk i fænotypen, 
kan forskellen på genotype og fænotype undertiden være vanskelig at 
forstå. Det er dog vigtigt at kunne skelne mellem disse to begreber og 
at få konstateret, hvad der hos en fugl skyldes dens genotype og hvad 
der skyldes fænotypen, fordi arveanlæg, der skyldes fænotypen, ikke kan 
nedarves. Genotypen er derimod konstant - bortset fra mutationer - og 
den nedarves uændret fra generation til generation. 

Et eksempel vil bedst kunne belyse dette og vi vælger først et fra 
planteriget; Tænker vi os en plante, der har genotypen »stor«, så vil 
ydre påvirkning som uegnet jordbund, vandmangel, mangelfuld ernæ¬ 
ring (gødningsstoffer), stærk skygge og lignende kunne bevirke, at der 
fremkommer en ganske lille plante, skønt dens arveanlæg, dens geno¬ 
type normalt vil frembringe en stor plante. 

Når denne lille plantes frø udsås på god jordbund, får passende 
mængder af vand, gødning, lys o. s. v., vil plantens afkom atter blive 
store planter, fordi deres milieu ikke påvirker væksten imod genotypen. 
Vi kan heraf se flere ting: 

1. Genotypen kan ikke ses af fremtoningspræget, fænotypen, (kender 
man ikke plantens normale størrelse, kan man ikke se på de små 
planter, at de har genotypen stor). 

2. Genotypen forandres ikke, men nedarves uforandret, (kun milieuet 
bevirkede afvigende størrelse hos de små planter). 

3. Forandringer, som skyldes fænotypen, nedarves ikke, (de små planter 
blev atter af normal størrelse i den følgende generation). 

4. Det kan forårsage store misforståelser og meget spildt eller unyttigt 
avlsarbejde, når man går ud fra et individs fænotype, men ikke ken¬ 
der genotypen. 

Overfører vi dette eksempel og dets virkninger på en fugl, vil det sige 
os, at misrøgt m. h. t. foder, plads, lys o. s. v. kan gå ud over fuglens 
størrelse, form, farver, vitalitet, sang, formeringsevne o. s. v., men dens 
genotype bliver ikke forandret. Der er blot den forskel på fuglen og 
planten vedrørende de forhold, som vi her taler om, at fuglen er langt 
mere fintmærkende og ømfindtlig overfor ydre påvirkning, end planten 

er, så fuglen tager langt lettere varig skade af misrøgt og dens langt 
mindre robuste mekanismer, som f. eks. dens formeringsevne virker 
måske slet ikke, før den atter* bringes i kondition. 

Den som skriver dette, glemmer aldrig et bevis på ovenstående oplys¬ 
ninger om milieuets indflydelse på en fugl: På en udstilling fandtes en 
lille tropefugl, som i en periode helt havde manglet levende foder. Den 
var nærmest grågrøn med nogle svagt rødlige og blålige fjer og den var 
næsten ukendelig, men det var - en pavefinke. Avn. 

Dommerens kommentarer ang. undulaterne på Landskåringsskuet. 

Til kåringsskuet var anmeldt 75 undulater, hvoraf nogle stykker ikke 
mødte, formodentlig på grund af manglende udstillingskondition. Skal 
der bemærkes noget generelt, må det især være, at en del af de udstil¬ 
lede fugle lod noget tilbage at ønske, hvad konditionen angik, og navnlig 
kneb det for fleres vedkommende noget med halerne. En af årsagerne, 
tror jeg, skyldes det dårlige vejr, vi har haft her i landet i det forløbne 
år, hvilket har bevirket, at mange undulater og også andre græsparakit- 
ter har været længere om at komme igennem fældningen i efteråret. 

En anden mangel ved nogle af de udstillede undulater var, at de til¬ 
syneladende ikke var trænet tilstrækkeligt med udstilling for øje. Dette 
bevirkede, at jeg efter meget besvær og tidspilde for at få fuglene til at 
sidde roligt, så jeg kunne få et indtryk af dem, måtte opgive dem og 
give dem bemærkningen på bedømmelseskortet »virker utrænet og kan 
ikke bedømmes«. Trods disse mangler kom dog ca. halvdelen af undula¬ 
terne i I klasse. 

I lighed med kåringsskuet 1964 var Normal-Lysegrøn svagt repræsen¬ 
teret, både hvad antal og kvalitet angår. Hvis man ser nogle år tilbage, 
viser det sig, at Normal-Lysegrøn hævdede sig særdeles godt på tidligere 
kåringsskuer, og der har været flere år, hvor en Normal-Lysegrøn har 
været »Bedste undulat på skuet«. Der må nu gøres en alvorlig indsats 
fra klubbens medlemmer for at ændre dette forhold, således at vi igen 
kan få et større antal Normal-Lysegrøn af høj udstillingskvalitet at se 
på de kommende kåringsskuer. 

Af Mørkegrøn var der som sædvanligt kun få, men i betragtning af, 
at denne varietet er noget vanskelig at få størrelse og type på, og at 
farven på Mørkegrøn ofte er ujævn, må det siges, at de var ret gode. 

Himmelblå var i antal pænt repræsenteret, men kvaliteten var vel nok 
knapt så god som på tidligere kåringsskuer. En Himmelblå han udstillet 
i begynderklassen, blev dog »Bedste begynder«. 

Kobolt havde kun een repræsentant, og for Kobolt gælder det samme 
som for Mørkegrøn, at størrelse, type og navnlig dyb jævn farve er van¬ 
skeligt at opnå. Den udstillede Kobolt kunne eventuelt være Viol-Him¬ 
melblå, men det er som bekendt næsten ikke til at afgøre. Fuglen havde 
en meget smuk dyb farve, og det tjener udstilleren til ære, at den var i 

en blændende kondition og dertil veltrænet, den tildeltes D.U.K.s 1. præ¬ 
mie. Problemet med Kobolt og Viol-Himmelblå har man i Tyskland løst 
ved ganske simpelt at kalde begge varieteter for DUNKELBLAU, når 
de udstilledes. Problemet består også, når det drejer sig om Viol-Lyse¬ 
grøn, som også vanskelig lader sig skelne fra aim. Mørkegrøn. 

Både Grågrønne og Grå var gået noget tilbage i kvalitet i forhold til 
tidligere, og de udstillede Grågrønne og Grå burde have været bedre. 
Grågrøn og Grå er varieteter, som er ret taknemmelige at få størrelse 
og type på, og vi venter at se bedre kvalitet i fremtiden. 

Opaline er kommet i forgrunden i de sidste år, og af samtlige udstille¬ 
de Opaline kom alle på nær een i I klasse. En Opaline-Lysegrøn han af 
opdræt 1963 blev kåret som skuets bedste undulat og tildelt D.U.K.s 
vandrepokal for »Best in show«. Denne fugl var veltrænet og viste sig 
særdeles godt. Den fik følgende dommerkommentar: Fin størrelse og 
god kraftig form, - god kondition og fin balance, - god holdning, men 
bærer vingerne en anelse for højt, - godt bredt hoved, - meget smuk far¬ 
ve, - V-tegn en anelse urent, - måske lidt for kort, - gode spots, - god 
vingetegning. 

En Opaline-Lysegrøn, 15 mdr. gi., vandt D.U.K.s vandrepokal for bed¬ 
ste unge han af eget opdræt. Også denne fugl »viste sig godt«, men var 
knapt så færdig til udstilling som førnævnte. En Opaline-Lysegrøn blev 
2den bedste unge hun af eget opdræt, absolut også en særdeles god fugl. 

Af andre Opaline var udstillet Opaline-Himmelblå, Opaline-Grågrøn, 
Opaline-Grå og Opaline-Isabei-Grå. Sidstnævnte blev kåret som skuets 
bedste hun og tildelt D.U.K.s vandrepokal for bedste unge hun af eget 
opdræt. Denne fugl må fremhæves for sin gode kraftige form, fine kon¬ 
dition, gode holdning og vingestilling, men dog især for sit velformede 
og meget brede hoved. Kropsfarven var meget smuk og vingetegningen 
af den rigtige brune farve, som er så vigtig for Isabel, at de ikke for¬ 
veksles med Gråvinge, som skal have sortgrå vingetegning. Derimod var 
det for Opaline karakteristiske V-tegn på denne fugl ikke korrekt og 
vingetegningen var en smule for åben. Men som alle opdrættere af Opa¬ 
line ved, er fuld vingetegning og fuldstændigt rent V-tegn, som jo kræ¬ 
ves af en fuldendt Opaline, modsætninger, som vanskeligt kan forenes 
og som følge deraf meget vanskeligt at opnå. 

Af Isabel var udstillet Isabel-Lysegrøn, Isabel-Himmelblå og Isabel- 
Grågrøn. En Isabel-Ly segrøn han fik D. U. K.s I præmie bl. a. for sin 
meget fine kondition og udstillingsdressur. Desværre havde der på den¬ 
ne fugls maskinskrevne bedømmelseskort indsneget sig en trykfejl, idet 
der under rubrikken »Maske og spots« stod, maske lidt for kort, gode 
spots. På min blyantskrevne kladde stod - ret god maske, men for små 
og uregelmæssige spots. Altså lige det modsatte, og fejlen er hermed 
rettet, hvis nogen skulle være blevet forvirret over uoverensstemmelsen 
mellem fugl og dommerkommentar. Desværre opdagede jeg først fejlen 

efter udstillingens afslutning, ellers havde jeg naturligvis rettet den om¬ 
gående. 

En Isabel-Lysegrøn hun var for ung til at bedømmes, idet den endnu 
ikke var udfarvet og stadig havde ungetegningen i panden, men den teg¬ 
nede godt. 

En Isabel-Himmelblå blev 2den bedste unge han af eget opdræt, og 
denne fugl udmærkede sig ved sin særdeles gode størrelse, skønt den 
kun var 7 mdr. gi. og desuden ved sin meget fine kondition og gode 
dressur. En Isabel-Grågrøn hun bør fremhæves for sin gode farve, den 
havde den rigtige lækre varme sennepsgrønne farve. 

Af Lutino var kun een udstillet til bedømmelse, og den kom også i I 
klasse. De øvrige Lutino var udstillet af undertegnede og i følge sagens 
natur udenfor bedømmelse. Desuden var udstillet Opaline-Viol, Albino, 
Australskbroget Lysegrøn, Australskbroget-Himmelblå, Australskbroget- 
Kobolt og Australskbroget-Viol og også af førnævnte årsag udenfor be¬ 
dømmelse. 

Vi savnede i høj grad Danskbroget på kåringsskuet. D.U.K. har en me¬ 
get flot vandrepokal for Danskbroget, og desuden har klubben fået en 
del banneretter som præmier til Danskbroget fra The Pied Budgerigar 
Society i England. Vi håber at se nogle gode Danskbrogede på næste års 
kåringsskue, der er præmier at hente med de rigtige fugle. Startes op¬ 
drættet nu, kan ungfuglene nå at udvikle sig og komme med i konkur¬ 
rencen på kåringsskuet i slutningen af november 1966. 

Lad mig til slut nævne en fejl, som er ret udbredt blandt de udstil¬ 
lede undulater: nemlig for kort maske. Desuden må vi også lægge mere 
mærke til, om hovedet er tilstrækkeligt bredt set forfra. Nogle fugle har 
et ret godt baghoved, men mangler ofte forhoved og navnlig også bred¬ 
de på hoved og hals, når man ser fuglen forfra. Det er vigtigt, at en ud¬ 
stillingsundulat har denne bredde også for at kunne bære de store flotte 
spots. 

Alt i alt kan vi vel nok sige, at kåringsskuet 1965 var et godt skue, 
men vi regner dog med, at næste års bliver endnu bedre. Helt tilfreds 
bliver man jo aldrig. Tilfredshed er ofte ensbetydende med stagnation, 
og det skal jo stadig gå fremad, som det har gjort hidtil. 

Walther Langberg. 

Tips vedrørende bygning af fuglehus og volierer 

Undertegnede er flere gange af fugleforeningsformænd, som har be¬ 
søgt mig, blevet opfordret til at komme i deres foreninger og fortælle 
om bygning af fuglehus og volierer. Denne opfordring har jeg i flere til¬ 
fælde taget til følge, men da det er min mening, at denne opgave kun 
kan udføres af meget få, som har fået den gave at kunne holde en for¬ 
samlings interesse samlet igennem flere timer og gøre et »tørt« emne 
interessant, har jeg valgt at udtrykke mig her i bladet, dels for at nå ud 
til flere interesserede og dels for at skaffe stof til bladet. 

Dette skal ikke opfattes som et foredrag eller en detailleret beskri¬ 
velse af bygning af et voliereanlæg, men et uddrag af de væsentligste 
punkter, samt beskrivelse af enkelte detailler, som jeg ved iagttagelse 
af mange anlæg rundt omkring i landet og ved bygning af mit eget har 
skrevet mig bag øret. Ligeledes må dette ikke forstås som den eneste 
mulige løsning, men en vejledning hvor måske visse ting kan bruges i 
Deres tilfælde, når De står foran bygning af et voliereanlæg eller udvi¬ 
delse af et bestående. 

Beskrivelsen vil blive grebet an på den måde, at der i de følgende 
numre af bladet vil blive behandlet een ting af opbygningen ad gangen, 
således at beskrivelsen er slut når vi når foråret og de eventuelle tips 
kan føres ud i praksis. 

Vi starter med placeringen af voliereanlægget, og forudsætter at vi 
har et passende sted til vor rådighed; da dette naturligvis ikke altid 
er tilfældet, må man vurdere de muligheder, man har, og finde frem til 
et passende alternativ. Men altså i dette tilfælde har vi et stykke jord 
til vor rådighed, og vi skal først tage hensyn til: 

VERDENSHJØRNERNE. 

Man ser langt de fleste volierer vende forsiden imod syd eller vest, og 
de fleste fuglefolk er af den mening, at sådan skal det være, uden dog, 
tror jeg, at have tænkt over hvorfor. 

Efter min mening skal voliererne vende imod øst. Fuglene får glæde 
af morgensolen, som særlig i forårs- og efterårsmånederne er særlig 
værdifuld efter en ofte lang og kølig nat. Fuglene får endvidere lejlig¬ 
hed til at søge skygge, uden at skulle opholde sig i huset, for den skarpe 
sommereftermiddagssol, som slet ikke er så yndet. Hvis der alligevel er 
fugle, som ynder meget sol, har de mulighed for at flyve frem i volieren 

EFTERMIDDAGSSOL 


\ 



OVERSIGTSFORHOLD. 

Man må ikke glemme ved placeringen af anlægget, hvorfor man hol¬ 
der fugle. Det gør man forhåbentlig for at iagttage, studere og nyde 

dem, hvorfor det må være naturligt at man anbringer sit anlæg, så man 
kan overse så meget af dette og så mange fugle som muligt fra en hyg- 
geoversigtsplads omkring voliererne el. lign. Husk beplantning omkring 
voliererne, denne giver læ og giver et smukt indtryk. Fugle, volierer og 
planter klæder hinanden! 

UDVIDELSESMULIGHEDER. 

Når man allerede har et voliereanlæg, som skal udvides eller ændres, 
eller man skal bygge et nyt hus, må det formodes, at man er fanget af 
vor hobby. Når man er det, har vi det alle mere eller mindre sådan, at 
man tænker på den næste udvidelse så snart een eller flere volierer er 
færdige, for så kunne man jo netop også lige anskaffe sig det eller det. 
Vi slår altså fast, at det vi nu er i færd med at bygge, sikkert ikke bli¬ 
ver afslutningen. Det medfører, at man må tage hensyn til 3 ting: 

1. Placeringen på grunden: 

Start et passende sted (under hensyntagen til verdenshjørner og over¬ 
sigtsforhold), så man på en fornuftig måde kan bygge til og stadigvæk 
bevare den først bestemte stil. Man ser desværre alt for mange volie¬ 
rer,som ved gentagne tilbygninger består af en labyrint af plader, læg¬ 
ter, tråd m. m., som hverken fuglene eller een selv til sidst kan finde ud 
af eller ind i. Det besværliggør fodring og rengøring og hindrer at man 
med et kort overblik kan kontrollere, om alt er i orden ved fuglene. 

2. Modulsystem, 

Det vil være fornuftigt at lade visse mål gå igen i sit byggeri. Disse 
mål bestemmes dels af pladsforholdene, dels af hvor stort man ønsker 
at bygge og dels af målene på de materialer man vælger. F. eks. ligger 
plane eternitplader i 120x120 cm og 120x250 cm; kyllingenet i 90 cm og 
punktsvejset net i 90 og 100 cm bredde. Disse mål kan være basis for et 
modul. 

3. Samlesætsystem . 

Det må kraftigt anbefales at bygge alt efter samlesætsystemet. Man 
opnår at en tilbygning aldrig vil virke som noget »påklistret« og at 
man nemmere og hurtigere kan forøge sit anlæg. Det kunne jo også 
hænde, at man skulle flytte med hele herligheden (undertegnede taler 
af erfaring) og intet er mere kedeligt end at skulle til at save og banke 
og endda anvende mere brutale metoder for at skille et ellers nydeligt 
anlæg ad. Endvidere kunne man jo også på grund af sygdom, manglen¬ 
de tid eller svigtende interesse blive nødsaget til at indstille helt eller 
delvis, og de materialer og det arbejde, man har investeret, er da ikke 
spildt hvis man vælger dette system, idet intet mister sin værdi ved ad¬ 
skillelsen. Altså både hus og volierer fremstilles med fordel af rammer 
i et bestemt modul. 

FUNDAMENTET. 

Når forannævnte ting er klarlagt, kan byggeriet tage sin begyndelse, 
og vi starter fra neden med fundamentet. I de fleste tilfælde vælges en 

støbt sokkel, som også er udmærket, men man kan slippe over dette 
kedelige og fysisk betonede arbejde på en meget nemmere og billigere 
måde ved at udføre denne af 8 mm plane eternitplader både til hus og 
volierer. Som tidligere nævne ligger disse plader i mål på 120x250 cm, 
og en sådan plade giver ved 3-deling 7,5 m sokkel med en højde på 40 
cm. 30 cm til nedgravning og 10 cm over jorden. 

Fremgangsmåden ved opstillingen er følgende: 

Husets og volierernes mål opmærkes, og der graves ca. 30 cm dybe og 
20 cm brede render i jorden; i bunden af disse nedrammes pæle med 
en passende afstand (een i hver ende og een på midten under en plade 
på 2,5 m er passende). Pælenes overkant slås ned til nøjagtig samme 
vandrette plan (vaterpas nødvendigt). Eternitplademe kan nu anbrin¬ 
ges oven på pælene og kan for nemheds skyld styres af søm, som slås 
ned i pælene på begge sider af pladen. Den opgravede jord kastes igen 
ned i renden og stampes fast til. Ved stampningen er man i stand til at 
rette pladerne snorlige ind ved at variere jordtrykket på pladernes si¬ 
der. 

For helt at undgå støbning fremstilles gulvet i huset også utraditio¬ 
nelt, idet vi også stadig holder os samlesætsystemet for øje. Imellem 
soklerne opgraves jorden i ca. et spadestiks dybde, og i bunden anbrin¬ 
ges et lag plasticfolie; oven over dette lægges grus og til sidst klinker 
eller fliser. Se iøvrigt skitse 2. 



Kan man stjæle fugle på anden måde end ved direkte indbrud? Det 
kan man åbenbart, f. eks.: Midt i oktober forrige år sendte jeg efter af¬ 
tale 1,1 Yorksliire til hr. N. N. i København. Aftalen var, at hr. N. N. 
skulle have fuglene på besigt i tre dage og derefter enten returnere fug¬ 
lene om de ikke fandtes tilfredsstillende, eller betale mig kr. 100. 

Fuglene sendte jeg uden opkrævning, idet jeg gik ud fra at have med 
en hæderlig fuglemand at gøre. Det havde jeg åbenbart ikke, thi jeg fik 
kverken kr. 100 eller Yorkshirerne eller transportkasse tilbage. 

Hr. N. N. har trods gentagne rykkerbreve ikke ladet høre fra sig. 

C. J. Andersen, Emilievej 17, Sæby. 

Roderi i kanariebetegnelserne. 

Vi har med en vis skepsis bemærket det stadig tiltagende roderi in¬ 
denfor kanariebetegnelserne. Det er vor opfattelse, at en horribel usag¬ 
lighed breder sig på disse fronter. 

Til underbyggelse af disse påstande henviser vi blot til køb-, salg- og 
byttelisterne i december- og januamummeret. Vi tager den frihed at 
komme med et par citater: >/dilute grønorange intensiv««, »dilute grøn¬ 
orange rimet«, »hvidbroget med pastel faktor«, »citronisabella afbleget« 
og »rødorange rosa med pastel faktor«. 

Det er vor bestemte opfattelse, at disse betegnelser intet formål tje¬ 
ner, men at det kun er et udslag af »oversmart« fantasi. 

Efter almindelige kendte farvebegreber kan en betegnelse som pastel 
anvendes ved adskillige af spektrets overgangsfarver og betegnelsen bør 
da stemples som inkonsekvent. 

»Rødorange rosa med pastel faktor«? Denne betegnelse forekommer 
ved første øjekast ganske uoverskuelig og til en vis grad selvmodsigen¬ 
de. Måske kan en forklaring gives? 

»Citronisabella afbleget« synes umiddelbart så forvirrende, at det må 
formodes, at en bedre betegnelse kan findes, ligeledes som i foregående 
tilfælde. 

Det ville være os en stor glæde, om en ekspert vil tage vor beskedne 
udfordring op til eftertanke og fremkomme med en nogenlunde fuld¬ 
stændig skematisk opstilling over farvebetegnelserne her i bladet. 

Det er vor ganske bestemte opfattelse, at mange »nyere« kanariefolk 
ville imødese dette med stor glæde. 

Vi takker på forhånd en eventuel initiativtager og understreger sam¬ 
tidig med megen vægt, at dette indlæg ikke har nogen personlig tilsig- 
telse. Poul og Torben Moller Petersen, Svendborg. 

NB. Hvis De, hr, redaktør, finder dette indlæg for skarpt, bedes De kas¬ 
sere det i stedet for at censurere det. Tak. 

Det skal bemærkes, at vi aldrig udøver nogen form for censur, heller- 
ikke af annoncer, de står for indsenderens regning og ansvar - det sker 
vi supplerer indslag, når det ønskes - og vi afviser indlæg om handel 
med fugle, men ellers er der frit slag. 

Bladet er jo lige så meget Deres som mit, og når vore meninger frem¬ 
sættes parlamentarisk, kan ingen være uinteresseret i at høre dem. 

Selv om jeg ikke er helt enig med Dem i Deres anførte påstande, vil 
jeg mene der nok er en kanarieekspert, som vil imødegå dem, og med 
større vægt, end jeg kan præstere. Albrecht-Møller. 


Nyrebetændelse. 

Den 23. september 1965, da jeg stod og betragtede mine fugle i en fri- 
luftsvoliere, bemærkede jeg, at en af mine kanariehanner »flaksede« så 
underligt rundt i volieren, idet den, når den sad stille eller iøvrigt skulle 

æde, hvilte på vingerne, tilsyneladende som om den var lam i benene. 
Jeg fik den isoleret, og ved undersøgelsen af den kunne jeg ikke umid¬ 
delbart finde noget brud på benene eller lignende. For en sikkerheds 
skyld tog fuglen med til dyrlæge Strømberg på Brønshøjvej og efter en 
indgående undersøgelse erklærede han, at fuglen utvivlsomt led af nyre¬ 
betændelse, idet det kunne se ud som om urinen var gået ned i benene 
på den, og at den som følge deraf ikke kunne komme af med urinen på 
naturlig måde. 

Dyrlægen var så sikker i sin sag, og jeg fik af den grund også straks 
tillid til ham, idet fuglen blev undersøgt nøje og grundigt. Der blev skre¬ 
vet recept på sol. sulfadimidinnatr. - drikkevand - som kunne købes på 
apoteket. 

Behandlingen var derefter: i 3 dage måtte fuglen ikke få andet at 
drikke end ovennævnte sulfadimidinnatr., derefter skulle den have alm. 
drikkevand i 2 dage, og derefter igen nævnte præparat i 3 dage og så 
fremdeles. 

Foruden skulle den have varmt fodbad 3 gange daglig - vandet måtte 
gerne være så varmt, at man kunne holde fingrene dernede i. 

Jeg fulgte disse forskrifter, og efter nogle dages forløb kunne jeg se, 
at fuglen var i bedring. Fuglen var ikke på noget tidspunkt oppustet, 
hvilket kunne tyde på, at dens almentilstand var god, bortset fra denne 
nyrelidelse. 

Efter 10-14 dages forløb kunne jeg se, at fuglen var helt rask, idet den 
nu støttede normalt på benene, og dens afføring var helt i orden. For 
en sikkerheds skyld lod jeg den dog gå i separatbur nogle dage endnu, 
og i dag flyver den nok så fornøjet rundt blandt mine andre kanarier. 

Jeg er dog ganske sikker på, at var den ikke kommet så betids til 
dyrlæge, og vel at bemærke, en dyrlæge, der var så sikker på behand¬ 
lingen og sin diagnose, var fuglen, en Yorkshire-kanarie, i dag ikke 
blandt de levendes tal TJ. 


Sølvfarvet Diamantfinke. 

Hr. redaktør! 

Som et kuriosum her ved begyndelsen af 1966 kan jeg meddele, at jeg 
har opdrættet en sølvfarvet Diamantfinke. 

Fuglen er en typisk jnutation. Farven er ren sølvfarvet på hoved, nak¬ 
ke, ryg, hale samt brystbånd; dækfjer ved haleroden orangegule. 

Efter mine undersøgelser har man ikke tidligere set denne varietet af 
Diamantfinken, hvorfor jeg indtil et bedre navn foreligger, vil foreslå 
navnet »Dansk Sølvdiamant«. En anden mutation er isabel eller kanel¬ 
farvet, hvad man nu foretrækker, er tidligere beskrevet i Avicultural 
Magazine, om denne fugls videre skæbne foreligger, så vidt vides, intet. 

Det bliver spændende at konstatere, om mutationen er arvelig og om 
da dominant, som vi kender fra Zebrafinken, eller recessiv. 

Med venlig hilsen. C. Munck. 

FORENINGEN FOR FUGLEVENNER 

»LANDSFORENINGEN« 



Formand Albrcchi-Moller, Christen Koids alk* 1, Kastrup, tlf. 50 03 78. 
Næstformand: Jørgen Ulrichsfeldt, Beatcvej 23. Valby, tlf. VA 7743. 
Kasserer. Helge Christensen, Dalgaardspurkcn 12, Lynge, tlf. Lynge 371. 
Sekretær Aage V. Nielsen, Thorupgaardallé 32. Vanlose, tlf. 71 61 40. 
Forretningsforer: Flemming Ovcrgaard, Krudtårnsvcj 72, Dragør, tlf. 53 11 53. 
Bisidder: Fru Gurli Nielsen. Thorupgaardallé 32, Vanløse, tllf. 71 61 40. 
Bisidder. Ove J. Mikkelstrup, Ærtemarken 63. Soborg. tlf. SØ 8862. 

Postgiro 1385. 


NÆSTE MØDE: Tirsdag den 8. februar 1966 kl, 20 i Set. Andreasorde- 
nens selskabslokaler, Frederiksberg allé 11. 

EMNE: A. Christensen viser en film fra de i afvigte sæson afholdte ud¬ 
stillinger. 

SIDSTE MØDE tirsdag den 11. januar 1966 åbnedes af formanden med 
et velkommen og ønsket om et godt nytår både personligt og fuglemæs¬ 
sigt. 

Angående »Stuefuglene« oplyste formanden, at vi har set os nødsaget 
til at bestille flere blade grundet på de mange nye tilmeldelser, hvoref¬ 
ter formanden oplæste navnene på de siden sidste møde tilkomne nye 
medlemmer, der for de tilstedeværendes vedkommende hilstes på sæd¬ 
vanlig vis, og foruden de oplæste kunne foreningen yderligere hilse 27 
nye medlemmer fra Svendborg velkommen. 

A.-M. indledte uddelingen af 1.-opdrætsplaketter og erstatningsplaketter 
for de på udstillingen »Papegøjer i Haven« tildelte vandrepokaler med 
at udtale ønsket om lidt flere oplysninger ang. opdrættene. Det kniber 
med at skrive, og i nogle tilfælde får vi kun få oplysninger. Da opdræts¬ 
ordningen blev indført, var det for at få oplysninger af biologisk art 
under opdrættet, da mange sidenhen vil ty til disse beretninger for at få 
konkrete iagttagelser. 

Derefter uddeltes følgende 1.-opdrætsplaketter: 

Evald Christensen, Fiskbæk, Sølvmedalje for 1. opdræt af Gulpandet 
amazone. Opdrættet gav første gang 2 unger og gentoges med 3 unger i 
2 kuld. Evald Christensen takkede for medaljen og benyttede lejlighe¬ 
den til at overbringe Viborg-foreningens hilsen og ønsket om held og 
lykke fremover. 

Anker Christensen, Aalborg, sølvmedalje for 1. opdræt af Jendayapara- 
kit. Arne Jensen, Tingtved, sølvmedalje for 1. opdræt af Lessons spurve¬ 
papegøje. Leif Sørensen, Holbæk, sølvmedalje for 1. opdræt af Indigo¬ 
finke. Kurt Jensen, Roskilde, sølvmedalje for 1. opdræt af Philippinsk 
Muskatfinke. Her gjorde formanden opmærksom på, at det havde været 

et omstridt spørgsmål, om man kunne anerkende disse lokalracer eller 
underarter, men denne Muskatfinke afviger så meget, at vi har fundet 
det forsvarligt at tildele Kurt Jensen en sølvmedalje. 

Harry Frederiksen, Roskilde, sølvmedalje for 1. opdræt af Vinrød A- 
marant. Helge Christensen, Lynge, sølvmedalje for 1. opdræt af Blåho¬ 
vedet Sommerfuglefinke. E. Nørgaard Olesen, Janderup, guldmedalje 
for 1. opdræt af Masketangar. 

Derefter overraktes for de på F.F.F.s udstilling »Papegøjer i Haven« 
udstillede fugle, som havde givet deres ejere en vandrepokal, en erstat¬ 
ningsplakette for pokalen. Det var følgende: 

E. Nørgaard Olesen, Janderup, der havde fået SAMARBEJDETS van¬ 
drepokal I for opdræt af Masketangar. Egon Rostén, Roskilde, Carl Aa¬ 
ge Jensens vandrepokal for opdræt af Halvmåneparakit. Carl Aage Jen¬ 
sen, Køge, William Holms vandrepokal for opdræt af Rødnakket Lori. 
Preben Knudsen, København, F.F.F.s vandrepokal for Zebra- og Måge¬ 
finker for opdræt af mørke mågefinker. Emil Minke, Haderslev, Malmo 
Burfågelforenings vandringspris for opdræt af Grønrygget astrild. Per 
Høst, Roskilde, Sluis vandrepokal for opdræt af Ganges Brillefugl. Kurt 
Petersen, København, Malmo Burfågelforenings vandringspris for op¬ 
dræt af Guldbrystet astrild. Leif Sørensen, Holbæk, F.F.F.s vandrepokal 
for tropefugle for opdræt af Tndigofinke. N. O. Christensen, København, 
Børge Nielsen og hustrus vandrepokal for 1,0 dilu te orangeisabel kana- 
rie. Walther Langberg, København, En fuglevens vandrepokal for op¬ 
dræt af Rødvinge parakit. Walther Langberg, København, Rannjes van¬ 
drepokal for opdræt af Stribet astrild. Børge Nielsen, København, F.F.F. 
vadrepokal for kanarier for 1,0 dilute orangegrøn kanarie. J. L. Albrecht- 
Møller, Kastrup, Bestyrelsens vandrepokal for opdræt af Blåstrubet 
Flagermuspapegøje. J. L. Albrecht-Møller, Kastrup, SAMARBEJDETS 
pokal II - Ryder Tønnesens vandrepokal for opdræt af Papegøjenæbbet 
Klerkefinke. 

Desværre havde flere præmietagere grundet på sygdom og andre for¬ 
hindringer måttet melde afbud til mødet - de vil få medaljer eller pla¬ 
ketter tilsendt (når vi har modtaget pokalen). 

Efter uddelingen opfordrede formanden til at skrive ned, hvad man 
observerer i sit fuglehold og sende det ind. En enkelt iagttagelse kan 
foranledige at andre kommer med flere supplerende oplysninger. Bladet 
er hverken bestyrelsens eller redaktørens, men medlemmernes. 

Aftenen sluttede med kaffepause, bancospil og oplæsning af købs- og 
salgsbog. gavn. 

D. K. K. 

3. januar 1966 medlemsmøde kl. 20,00, Rømersgade 23, København. 
Trods den forrygende snestorm som hærgede København netop denne 
dag og aften og gjorde gader, veje, S-tog, sporvogne, busser m. m. m. 
ganske ufarbare, så var det ikke i stand til at forhindre et pænt antal 
medlemmer i at møde op. Det kan man kalde entusiasme! Vejret var 

langt mindre i stand til at lægge en dæmper på den altid veloplagte hr. 
W. Holm, der forestod præmieuddelingen både til nærværende og fra- 
værende medlemmer. Det foregik med både alvorsord og vanlig skæmt. 
Det må erkendes, at man kunne ønske at alle præmietagere, også pro¬ 
vinsens, havde været til stede og kastet glans over aftenen. Formanden, 
hr. Emst Pedersen, fremhævede specielt medlemmerne fra provinsen, 
der både trodser afstande, besvær og risici ved trofast at sende deres 
gode fugle på udstilling i København. Der er mere end pionerånd i dem. 
Denne udtalelse blev hilst med klapsalver. 

Kaffebord og bancospil som sluteffekt. Darboe. 

SVENDBORG OG OMEGNS FUGLEVENNER 

afholdt generalforsamling onsdag d. 6. januar på restaurant »Borgen«, 
og den nyvalgte bestyrelse kom til at se ud som følger: 

Formand: Poul Møller Petersen, Overgade 10, Svendborg. 

Næstformand: Ole Jensen, Overgade 19, Svendborg. 

Kasserer: Frede Rasmussen, Hostrupvej 3, Stenstrup. 

Sekretær: Torben Møller Petersen, Kongebakken 14, Svendborg. 
Bestyrelsesmedl.: Knud Wiboll, Ørkildsgade 36, Svendborg. 

1. suppleant: Poul Brandt, Fruerstuevej 3, Svendborg. 

2. suppleant: Alfred Nielsen, Åby skov pr. Skårup. 

Da bestyrelsens sammensætning kun ændredes på et punkt, fremkom 
formanden med forslag til forårets program. 

Med stor begejstring blev det fremsatte forslag om en månedlig stu¬ 
diekredsaften vedtaget. 

Efter valget opstod en livlig diskussion, hvilken viste, at ungdommen 
var meget interesseret i udstilling, kåringsskue, udflugt m. m. 

Det kan iøvrigt med glæde meddeles, at bestyrelsen fra en fugleven 
på Lolland har modtaget et øjensynligt udmærket forslag til en som¬ 
merudflugt for vor forening, hvilket i den kommende tid nærmere vil 
blive drøftet. Torben Møller Petersen, sekr. 

»Svendborg og Omegns Fuglevenner « afholder møde tirsdag den 8. 
februar 1966 kl. 20 på »Borgen«. 

Studiekredsaften onsdag d. 23. februar kl. 20 på »Borgen«. 

FUGLEVENNERNE I ÅRHUS 

Formand: John Larsen, Viborgvej 115, Aarhus V. 

Næstfmd.: Flemming Christiansen, M. Vahlsvej 18, Aarhus C. 

Kasserer: Kjeld Støttrup, Silkeborgvej 134, Aarhus C. 

Sekretær: Finn Pedersen, Parkvej 10, Højbjerg, tlf. 71072. 

S. A. Elgård, Brammersgade 3, Aarhus C., tlf. efter kl. 19,00 21063. 

Generalforsamling afholdt på Østergades Hotel 12. januar med nogen¬ 
lunde god tilslutning. Hele den gamle bestyrelse afgik på grund af 
manglende tid. En ny bestyrelse fik ovenstående sammensætning. 

Efter generalforsamlingen var der smørrebrød, hvorefter Beck viste 
en farvefilm optaget i Københavns zoologiske have. Finn Pedersen. 

SAMARBEJDET mellem danske fuglevenner. 

Foreningen For Fugle\enner Stor-Aalborg har foreslået, at SAMAR¬ 
BEJDETS næste Kongres afholdes i Aalborg og foreningen er villig til 
at arrangere det fornødne vedrørende lokale. Skulle andre foreninger 
have forslag at stille- i den anledning bedes disse snarest tilstillet Ar¬ 
bejdsudvalget. 

MØDELISTEN for februar måned 1966. 

Dato, by, forening, arrangement, mødested, ugedag, klokkeslet og evt. 
program: 

2. ASSENS. Foreningen for Stuekultur, møde, Marcussens hotel ons¬ 
dag kl. 20. 

7. KØBENHAVN. D.K.K. (Kanarieklubben), møde. Sprogforeningen, 
Rømersgd. 23, st., mandag kl. 20. Gennemgang af GillS kanariebog. 
7. NYKØBING F. Fuglevennen for Nyk. F. og omegn, møde, restaurant 
»Ritz«, mandag kl. 19,30. Aage V. Nielsen taler om kanarier. 

7. AALBORG. Foreningen For Fuglevenner Stor-Aalborg, møde, kondi¬ 
toriet »Kristine«, Vesterbro 46, mandag kl. 20. 

8. KØBENHAVN. Foreningen For Fuglevenner, møde, Set. Andreasor- 
denens selskabslokaler, Frederiksberg allé 11, F., møde, tirsdag kl. 
20. A. Christensen viser film fra den senere tids udstillinger. 

10. HOLBÆK. Fugleforeningen for Holbæk og omegn, møde, hotel »Ise- 
fjord«, torsdag kl. 19,30. 

10. NÆSTVED. Næstved Fuglevenner, møde, K.F.U.M., Jernbanegade 18 1 , 
torsdag kl. 19,30. William Holm taler om at sætte kanarier i hæk. 

14. FREDERIKSSUND. Stuekulturforeningen af 1960, møde, Ungdoms¬ 
hjemmet, Kocksvej 8, mandag kl. 19,30. William Holm taler om ka- 
nariehækken. 

14. GLOSTRUP. Fuglevennen Glostrup, møde, K.F.U.K. & M., Stations¬ 
vej 14, mandag kl. 20. 

15. SØBORG. Søborg Stuekultur, møde Egegårdsskolen, Ræveholmen 1, 
tirsdag kl. 19,30. 

24. NÆSTVED. Næstved Fuglevenner, møde, K.F.U.M., Jernbanegade 18*, 
torsdag kl. 19,30. Dyrlæge Skovlind, Næstved, taler om fuglenes 
mangelsygdomme og om oplevelser fra en dyrlæges konsultation. 

28. FREDERIKSSUND. Stuekulturforeningen af 1960, møde, Ungdoms¬ 
hjemmet, Kocksvej 8, mandag kl. 19,30. Program: Filmen »Den dø¬ 
ende Prærie«, bancospil. 

- D.U.K. (Undulatklubben) afholder ikke møde i februar. 

SAMARBEJDET bekendtgør fastlagte udstillinger, så snart vi får med¬ 
delelse om, at lokalerne er lejet, så tidsmæssige kollisioner af udstillin¬ 
gerne evt. kan undgås. 

FASTLAGTE UDSTILLINGER: 

15.-16. oktober 1966: Holbæk. 

21.-22.-23. oktober 1966: Frederikssund. 

MEDLEMMERS KØB, SALG OG BYTTE 

Sælges: 5 par pragtrosella, 1,1 sangparakitter, 1,1 farverige lorier (4 
unger, 2 kuld 65) 

Bytte: 0,1 blå rosella. 

K. Nielsen, Dalvangen 39, Brønshøj, Bella 9430. 

Sælges: 1,1 Stanley 3 år, 5,2 turkisparakitter 1-2 år, 1,1 bourksparakitter 
8 unger 2 kuld samt 7 unger do., 8 stk. splendid unger, fast DF ring 65. 
Max Briichle, Kollerup Str. 3, Ebeltoft, tlf. (063) 41549. 

Sælges: 2 tamme beounger, 1,1 rødøret bulbul, 1,1 paradisenker, 1,0 
lille kubafinke, 1,0 guldbrystet astrild. 

Købes: 0,2 lille kubafinke. 

R. Petersen, Englandsvej 142, A 52, tlf. 55 75 17. 

Sælges: 1,2 sangparakitter, 0,2 nymfeparakitter og 1,1 jagtfasaner, i 
bytte rene hvide risfugle, kin. dværgvagtler samt diamantduer. 

Niels Wøldiche Petersen, Godthaabsvej 14 A, Skive, tlf. 0751 2543. 

Sælges: Undulater af god kvalitet, 1,0 grågrøn, 1,0 lysegrøn, 1,0 gulma- 
sket himmelblå. 

Knud Heine Nielsen, Odinsvej 17, Holstebro. 

Sælges: 2,2 Sivastrilder. 

Helge Christensen, Dalgaardsparken 12, Lynge. 

Sælges: 1,2 korthalede bæltefinker, 1,1 spidshalede bæltefinker, 2,2 siv¬ 
astrilder, 1,1 ringastrilder, alle fra 1965. 

Arne Hestnæs, Dyrhøj vej 11, Odense, tlf. 09 - 13 02 47. 

Købes: 0,1 hvid kakadu med gul top. 

Busk Rasmussen, Randers, tlf. 061 - 213 94. 

Sælges: Høj stjertduer efter importerede forældre, 20 stk. hvide og sorte 
Svarporto. 

Henning Pedersen, Fabers vej 20 B, Randers. 

Sælges: 1,1 brudeænder, 1,6 mandarinænder. 

H. Hansen, Lindevej 6, Nr. Nissum Seminarium pr. Lemvig, tlf. Nr. Nis¬ 
sum 156. 

Sælges: 3,4 sorthovedet dværgpapegøjer, ynglepar, 1,1 bourksparakitter, 
ynglepar, 1,1 do. fra 1965. 

Købes: 1,1 pennantparakitter. 

H. Niess , »Rosenvang«, Klitrosevej 5, Brønshøj. 

Sælges: 1,1 sangparakitter (ubesl.), 2,0 rødhovedet gouldsamadiner. 

A. Clausen, Skolegade 71, Esbjerg, tlf. 28592 efter kl. 16. 

Bytte: 0,2 sommerfuglefinker med 1,0 tigerfinke, 1,0 zebrafinke normalf. 
Købes: 1,1 zebrafinker renhvide (gode fugle). 

G. Ruthmann, Vinkelvej, Rødvig, Stevns. 

Bytte: 0,1 bjerglori med 1,0 do., kun prima dyr. 

Jørg. Iversen, Bredgade 14, Bred. 

Købes: 0,1 sangparakit og 1,1 nymfeparakitter. 

E. Friis-Ander sen, Klintevej 6, Grenaa, tlf. (063) 20613. 

Sælges: 4,3 korthalede bæltefinker. 

Kai Ottesen, Ulkær 15 2 th., Valby, tlf. 75 54 24. 

Købes: 0,1 broget astrild. 

Erik Andersen, Frederiksborgvej 21, Frederikssund. 

Købes: 1,1 stor alexanderparakitter, 1,1 sangparakitter, 1,1 nymfepara¬ 
kitter, 1,1 jendayaparakitter, 0,1 fischers dværgpapegøje, 0,1 sorthove¬ 
det do. Opgiv pris. 

R. Langschwager, Haderslevvej 35, Aabenraa, tlf. (046) 22375 eft. 18. 

Sælges: 1,1 kinesisk dværgvagtler kr. 40,-, 1,1 virginsk trævagtler kr. 50,- 
1,1 japansk vagtler kr. 30,-, 1,1 indisk buskvagtler kr. 125,-, 1,1 guldfasa¬ 
ner kr. 40,-, 2,0 jagtfasaner a kr. 15,-. 

Købes: 0,1 jagtfasan, 1,1 madrasvagtler, 1,1 harlekinvagtler. 

C. Wentrup, Christoffers alle 150, Lyngby, tlf. 98 77 01 efter kl. 18. 

Købes: 0,2 spidshalede bæltefinker (rødt næb), pris, alder, garanti 1. køn 
Poul E. Urth, Nørregade 3, Esbjerg. 

Sælges: Kanarier, 1,0 rødrosa kr. 30,-, 1,0 rosa m. plet kr. 25,-, 5,1 gule a 
kr. 25,-, 0,2 hvidbrogede, 0,2 gulbrogede, 0,1 gråhvidbroget a kr. 20,-, 1,0 
gråblå Yorkshire eller bytte med 0,1 do., 3,1 sølvlærker m. bånd, 0,1 do. 
uden bånd, 1,1 koburgerlærker a kr. 10. Alt + fragt. Alle dyr er fra 1965. 
Anny Meyer, Stensby pr. Skamby St., Fyn. 

Købes: 1,0 pragtrosella, 2- eller 3-årig. 

Sælges: 3,2 gråhovedet dværgpapegøjer (1965), eventuelt byttehandel. 
Helmer Knudsen, Kronborg Ladegaardsvej, 51, Helsingør. 

Sælges: 1,1 diamantfinker kr. 200,-, 1,0 sivastrild kr. 35,-, 7 stk. mågefin¬ 
ker a kr. 5,-, 4 stk. broncefinkex mågefinke kr. 10,- pr. stk. 

N. K. Nielsen, Dalgasvej 23, Holstebro. 

Sælges: 1,1 rødbuget parakilter, 0,1 sangparakit, 1,0 rosellaparakit, fine 
sunde fugle. 1,1 rosellaparakitter, 2-årige, kan tages i bytte. 

H. Nielsen, »Damsbo«, Grimsbjerg, Naarup st., Fyn. 

Købes: 0,2 guldbrystede astrilder. 

Ahlmann Hansen, Strandlystvej 27, Frederikssund. 

Sælges eller byttes med andre fugle: 1,1 bjerglori fra 1965. 

Købes: 0,1 gulbuget sumpastrild, 0,1 rød dråbeastrild, 1,1 blå honning¬ 
suger (Cyanerpes cyaneus). 

Mogens Stig Andersen, Nørreparken 6, Frederikssund. 

Sælges: 1,1 rosellaparakitter, 3 år, 1,1 turkisparakitter, 2 år, 1,1 bourks- 
parakitter, 3 år, 1,1 blommehovedet ædelparakitter, 2M år, 1,1 stanley- 
parakitter 3 år, 3,3 japanske vagtler (naturudrugede). 

Willy Knudsen, Egersundvej 17, Korsør. 

Købes: 1,1 spidshalede bæltefinker (rødt næb), 1,1 sorthovedet dværg¬ 
papegøjer, 1,1 mørkerøde amaranter, 1,1 renhvide mågefinker. 

Sælges: 0,1 kinesisk dværgvagtel, 1,1 renhvide mågefinker (65). 

Jan Harder, Elverhøjen 17 B, Herlev. 

Sælges: 2,0 rosellaparakitter fra friluftsvoliere evt. byttes med græs- 
parakitter - kontanter vedlægges. 

K. Madsen^ Engvang 15, Skive, tlf. 257. 

Sælges: 3,3 løggrønne papegøjeamadiner, 1,1 blommehovedet parakitter, 
i bytte kan tages 1,0 rosellaparakit. 

Laurits Petersen, Konsul Jensensgade 9, Horsens. 

Sælges: 0,3 bourksparakitter, 1,0 turkisparakit, 1,1 grønrygget spurvepa¬ 
pegøjer, 1,1 gråhovedet dværgpapegøjer, 1,1 pragtroseilaparakitter, 1,1 
sangparakitter, 2,0 solastrilder, 1,1 bjerglorier. 

Købes: 0,1 ringastrild, 0,1 wienersastrild, 0,1 turkisparakit. 

Erik Christensen, Rugbakkevej 20, Aarhus, tlf. (061) 67257 efter kl. 18. 

Da annoncer, udstillingsreferater og mødedage efterhånden fylder ret 
meget, er flere annoncer forkortet. Da vi i sin tid gjorde annoncerne 
gratis, vedtoges det, at de skulle være så kortfattede som muligt - flere 
er imidlertid efterhånden hele små artikler, og det går ikke. 

Så må jeg have manuskripter senest d. 15. i måneden, jeg bliver tvun¬ 
get til at bede om, at denne frist bliver overholdt, hvis udgivelsester¬ 
minen skal overholdes. 

Medlem nr. 173, som en halv snes stykker i denne måned har hævdet 
at være, er et falsum. Dette nummer er »Stuefuglene«s løbenummer på 
avispostkontoret og derfor påtrykt alle blade, også Deres. A.-M . 


VETERINÆRE PRODUKTER 


cOifso^S 

Jf||yi rw En gros & detail 

fa w" Niels E. Darboe, 

£ Rundgården 14, København, Søborg 

W Opdrætter af fugle i mere end 30 dr! 


VIT-MIN, vitaminpulver med mineraler. la kr. 4,50 

BIRD TONIC, universal styrkemiddel. 2b kr. 3,75 

MOULTONE, fremmer fjervæksten. 3a kr. 3,75 

A.B.C. Mixture, lindrer på astma, bronkitis og forkøl. 4b kr. 7,50 

AVOL, imod mavebesværligheder. 5a kr. 5,00 

ANTI-PEK, spray-dåse imod fjerplukning. 6a kr. 7,95 

6b kr. 15,85 

ANTI-MITE, spray-dåse imod røde mider og lus. 7a kr. 7,85 

(Kan sprøjtes direkte på fuglen!) 7b kr. 13,50 

7c kr. 18,50 


SCALY-CREAM, mod kalkben og skorper over næsen 10a kr. 5,75 

10b kr. 7,50 

PLUME SPRAY, virker forebyggende på smittekim 

og insektangreb. 11a kr. 6,00 

BIRD SPRAY, forstøverflaske, samme virkning 

som Plume Spray. 12a kr. 7,50 

Med forbehold for prisændringer. Ordrer over kr. 50 franco. 


ET BILLIGT LEKSIKON 

får De hvis De lader 

STUEFUGLENE 

indbinde. 

Vi indbinder dem i ægte Niger med guldtryk på ryggen for 
kun kr. 18,50 pr. årgang, ældre årg. kr. 19,00. 
Endvidere kan vi levere kassetter til at opbevare de løse 
blade i for kun kr. 6,75 pr. stk. Alle priser uden oms. 

(Vi har overtaget indbindingen efter Lindys Bogbinderi.) 
Med venlig hilsen 

CENTRUM 

BOGBINDERI & PAPIRVARER 
Frej asvej 10 . Kolding 
Tlf. (055) 23 351) 














NU Fuglebade 

- / 2 størrelser 

Model „Mini 1 * til mindre volierer. 

Model „Grand** til storre volierer 

Kan betjenes med een hånd 

Mål: 40 60 cm 

Mål: 25 x 35 cm. 

Vanddybde 0-40 mm. 

Vanddybde: 0-40 mm 

Rumindhold: 4 1 kr. 24,00 

Rumindhold: 3 1. kr. 14,00 


Om fuglebadene opfylder alle 

Kendte fuglefolk siger: 

krav? 

..Det er simpelthen de bedste. 


der nogensinde er fremstillet’ 4 

Vi sender omgående overalt pr. 


efterkrav. 

Et fuglebad er også en god 

Fås kun i 

GAVEIDE! 

Søllested 

Isenkram 

N. P. Christensen, tlf. 131 

Sollested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Røb, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

Vi har altid mere end 100 arter tisk. 

Venlig hilsen 

BROHOLM 



Morado^\ 


STOREGADE 60 
HADERSLEV TLF25560 


:2S560^^ 


Stort udvalg i 
TROPISKE FUGLE 
og FISK 

Skriv eller ring — 
vi sender overalt 






Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 40339 
Levende dyr og fugle en gros - Import ~ Export 
Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 

Parkfugle 

Forskellige traner, prydgæs og 


rede flamingo, sorte svaner m. m. 

Prisliste sendes kun til dyrehandlere der har butik og borgerskab. 

Købes: Undulater, kanariefugle, zebra- og mågefinker. 


BRDR. LOTZHØFT s EFTF. — Rinqstedqade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding.pr. kg 1,70 

Tropeblanding. - 1,60 

Undulatblanding. - 1,50 

Papegøjeblanding. - 3,30 

Parakitblanding. - 2,90 

Turteldueblanding. - 1,40 

Vagtelblanding. - 2,30 

Vildfugleblanding. - 1,20 

Canariefrø. - 1,50 

Hampefrø. - 4,00 

Solsikke, stribet. - 2,60 

Solsikke, sori. - 2,20 

Solsikke, mixed. - 2,50 

Valmuefrø, blåt. - 6,85 


OrdreF-på 25 kr. franko + efterkrav. 


Hirse, gul. pr. kg 1,05 

Hirse, hvid. - 1,50 

Hirse, rød. - 1,60 

Hirse, Senegal. - 1,60 

Hirse, mohar. - 1,50 

Hirse, japan. - 1,50 

Hirse, niger. - 2,30 

Kolbehirse. - 4,50 

Fugleryps nr. 1. - 2,00 

Raps, sort. - 1,80 

Uafskallet ris. - 2,00 

Hvidgranfrø. - 8,00 

Tidselfrø. - 8,00 

Afskallet fodergræs . - 3,00 

Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 






























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

▼aro- og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering -j- efterkrav 
KvaptuflTSnrbtft . 


Prøv at se 
i de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

v_ J 



p oluis GRØNTFODER 


1 P. Sluk'-kmfifoderei'hver dag. 

Pét&t Ctttete. øct 

e*uindhec(c. 


Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 






































ALTID SUNDE OG RASKE FUGLE, NAR DE BRUGER 


T/itahraft 


Dette moderne vitaminiserede fuglefoder et det 

mest købte i Danmark 

Vitakraft er som selve naturens ernæring til fuglene; ædle sol¬ 
modne frø direkte fra dyrenes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vitakraft-fugle så sunde, livlige 
modstandsdygtige og livsglade. 

\OOLE r/PS. 

, Dc originale plomberede storforbrugerpakmn^er pa 2.5 og 
5 kg er > .esentlig billigere for opdrættere og storforbrugere. 

De forskellige sorter V ITAKRAFT-OPM ADN1NGSFO 
DLR garanterer opdrætterne meget fine resultater. 

, Alle arter fugles* Kdomme kan bekæmpes med den bekendte 
fugle-hjælp fra Vitakraft. 

Forlang brochurer hos Dere\ fuglenandier eller direkte hos 

generalreprcrsentaruen: 

UNICUM - UMBERTO NILSSON JUN. 

HOW1TZVEJ 67 A . KØBENHAN N F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flyvebure 

Ynglebure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . Saxogade 88 . København V 









